《季夏同家弟邀妙上人园游会大雨河涨》
明代·温纯

底事骤清凉，开襟共此堂。正逢甲子雨，况是水云乡。

说法风帆定，无机鱼鸟忘。一身天地小，吾亦爱吾狂。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。